কংগ্রেস সহ গোটা বিরোধী পক্ষকে ধরাশায়ী করে দিল বিজেপি-অকালি জোট। নোটবাতিলের প্রেক্ষাপটে ফের নির্বাচনী সাফল্য পেল বিজেপি। এর আগে গুজরাত ও মহারাষ্ট্রের পুর নির্বাচন বিপুল জয় পেয়েছে বিজেপি। এবার চণ্ডীগড়ের পুর নির্বাচনেও বিজেপি-আকালি জোট বিপুল জয় পেল। চণ্ডীগড় পুর নিগমের ২৬টি আসনের মধ্যে ২১টিতেই জয়ী হয়েছে বিজেপি-অকালি জোট। ৭টি আসন খুইয়েছে কংগ্রেস। একটিও আসন না পেয়ে কার্যত মুছে গিয়েছে বসপা। বিজেপির দাবি, এই ফলাফল বলে দিল, কালো টাকার বিরুদ্ধে প্রধানমন্ত্রীর অভিযানকে সাধারণ মানুষ দু’হাত তুলে সমর্থন করছেন।
এর আগের পুর নির্বাচনে চণ্ডীগড় পুর নিগমে বিজেপি-অকালি জোটের ঝুলিতে গিয়েছিল ১২টি আসন। কংগ্রেসের দখলে ছিল ১১টি। মায়াবতীর দল বসপা পায় ২টি আসন। এ বারের নির্বাচনে বিজেপি একাই জিতেছে ২০টি আসন। জোটসঙ্গী শিরোমণি অকালি দল পেয়েছে ১টি আসন। কংগ্রেস পেয়েছে ৪টি। বাকি ১টি আসনল এক নির্দল প্রার্থীর দখলে।
২০১৭ সালেই পঞ্জাবে বিধানসভা নির্বাচন। টানা ১০ বছর ক্ষমতায় থাকা অকালি-বিজেপি সরকারের বিরুদ্ধে পরিবর্তনের হাওয়া টের পাওয়া গিয়েছিল আগেই। তবে কি নোটবাতিলের ফলে হাওয়া ঘুরে গেল? চণ্ডীগড়ে বিজেপির বড় ব্যবধানে জয় নতুন প্রশ্ন তুলে আনল।